བཙན་བྱོལ་པའི་སྤྱི་ཚོགས་ཆུང་ཆུང་འདིའི་ནང་བོད་ནང་གི་སྤྱི་ཚོགས་ཀྱི་གནས་སྟངས་དང་མི་འདྲ་བར།བྱ་སྤྱོད་ངན་པ་མི་དགོས་པ་འདྲ་མིན་བཅོ་བརྒྱད་ཅིག་ཡོང་གི་འདུགམདོ་སྨད་པའི་མང་ཚོགས་ཀྱི་ནང་དུ་ཡིན་ན་ཡང་མ་དགོས་པའི་རིགས་ཀྱི་བྱ་སྤྱོད་ངན་པ་ཅན་ཡང་རེ་ཟུང་ཡོང་གི་འདུགགོང་དུ་མདོ་སྨད་ཚོགས་གཙོའི་གསུང་བཤད་ནང་དུ་གསལ་བ་ལྟར།མདོ་སྨད་པའི་ནང་ཁུལ་ནས་བསམ་སྤྱོད་མ་འགྲིག་པ་བྱུང་བའི་རིགས་ལ་མདོ་སྨད་སྤྱི་པའི་ངོས་ནས་འགན་ཁུར་བླངས་ཏེ་བསླབ་བྱ་གནང་གི་ཡོད་ཅེས་པ་འདི་ཤིན་ཏུ་ཡག་པོ་རེད།ཆོལ་ཁ་གཅིག་གི་ནང་ནས་མ་འགྲིག་པ་ཡོང་བའི་སྐབས་ཆོལ་ཁ་རང་གི་ནང་ནས་སེལ་ཐབས་བྱ་དགོས་པ་འདི་གལ་ཆེན་པོ་རེད།ཁ་ནང་གི་རྨ་ཁ་ནང་ནས་གསོས་པར་བྱེད་དགོས་པའི་དཔེ་ལྟར་རེད།ཆོལ་ཁ་སོ་སོའི་ནང་ཁུལ་ལ་མ་འཆམ་པ་དང་མ་མཐུན་པའི་གནས་ཚུལ་གང་ཡོད་པ་དེ་ཆོལ་ཁ་སོ་སོའི་ནང་ཁུལ་ནས་སེལ་བར་བྱས་ན་འོས་ཤིང་འཚམས་པོ་ཞིག་རེད།